Bræðurnir fá lyfin fyrir lok næsta mánaðar Á mánudaginn var bræðrunum Guðmundi Skúla og Samúel Halldórssonum í Borgarnesi tilkynnt að þeir fengju langþráð lyf gegn hinum sjaldgæfa Fabry efnaskiptasjúkdómi sem þeir greindust með fyrr í vetur . Fabry sjúkdómurinn hefur herjað á fjölskyldu bræðranna en móðir þeirra lést í vetur úr sjúkdómnum . Þá hafa tveir frændur þeirra einnig verið greindir með sjúkdóminn . Í kjölfar andláts móður þeirra vöktu bræðurnir athygli á aðstæðum sínum í þeirri von að stjórnvöld gætu tryggt þeim aðgang að lyfinu sem er þeim lífsnauðsynlegt en það er afar dýrt . Sú hefur nú orðið raunin og er áætlað að lyfjagjöf hefjist í apríllok .